कार्यक्रममा प्रमुख अतिथिको रुपमा पार्टीका बरिष्ठ नेता तथा पूर्व प्रधानमन्त्री माधवकुमार नेपालसहित पार्टी सचिव गोकर्ण विष्टलगायत पार्टीका केन्द्रीय सदस्य, सांसदहरु र प्रदेश नं. २ का जनसंगठनहरुका अगुवाहरुको व्यापक उपस्थितिमा सञ्चालन भइरहेको संयमित र शान्तिपूर्ण कार्यक्रममाथि अराजक जत्थाले हुलहुज्जत गर्ने, प्रदेश नं. २ मा अशान्ति मच्चाउने र निर्वाचन सम्पन्न हुन नदिने षड्यन्त्रको रुपमा रहेको बुझ्न सकिन्छ । पार्टीका बरिष्ठ नेताहरु संलग्न कार्यक्रममा यथोचित शान्ति सुरक्षाको व्यवस्थापन गर्नुपर्ने संवेदनशीलताप्रति स्थानीय प्रशासन गम्भीर नहुनु आफैंमा दुःखद् कुरा हो । हाम्रो पार्टी यस्ता कुत्सित षड्यन्त्रप्रति सजग रहन प्रदेश नं. २ का आम जनसमुदायलाई आह्वान गर्दछ । साथै, आज नेकपा (एमाले)को कार्यक्रममाथि हुलहुज्जत गर्ने अराजक जत्थालाई नियन्त्रण गरी कारवाही गर्न माग गर्दछ ।
